2012 októberében egy, a Népszabadságnak adott interjú során Gyulay Zsolt azt nyilatkozta, hogy 2014-ben megtörténhet a pálya felújítása és nyomvonalának megváltoztatása az előzési esélyek növelésének érdekében. A 2012-es abu-dzabi nagydíjon a Magyarországot képviselő Gerstl Péter sikeresen megegyezett Bernie Ecclestone-nal a 2021-ig tartó folytatásról. A szerződés feltétele Ecclestone részéről, hogy történjen meg a pálya átalakítása, mégpedig úgy, hogy több előzési pontot tartalmazzon. A tervezésben Michael Schumacher, Sebastian Vettel, Niki Lauda és Fernando Alonso véleményét is ki fogják kérni. Gerstl nyilatkozata alapján az állam is támogatja a futam megrendezését. A pálya felújítása során megtörténhet az összes bukótér leaszfaltozása és egy új szakasz megépítése. Az egyik legelső átalakítási terv Wéber Gábor nevéhez fűződik, aki szerint azt az alábbiképpen kellene elvégezni: